શહેરની ટુર્સ ટ્રાવેલ્સની દુકાનોમાં ગેરકાયદેસર રીતે કમિશન મેળવી રેલવે ટિકિટનું બુકિંગ થઈ રહ્યું છે. તહેવારો અને મુસાફરોના ઘસારાનો લાભ લઇ ઉંચુ કમિશન મેળવી ગેરકાયદેસર રીતે ટિકિટોનું બુકિંગ કરવામાં આવી રહ્યું છે. આઇઆરસીટીસીની વેબસાઈટ પરથી ખાસ સોફ્ટવેર ની મદદથી પોતાની પર્સનલ આઈ.ડીમાંથી બુકિંગ કાર્યવાહી કરવામાં આવી રહી છે. ઘણા ખરા લોકો લાયસન્સ ન હોવા છતાં ગેરકાયદેસર રીતે વેચાણ કરી રહ્યા છે. આર.પી.એફ પોલીસે પણ સતર્ક બની આવા કમિશન એજન્ટોને પકડી પાડી ધોરણસરની કાર્યવાહી કરવી જરૂરી બની છે.